EkBass/fiwiki-20250220-pages-articles huggingface dataset:
Magic (Gillanin albumi)

Magic on Ian Gillanin johtaman englantilaisen hard rock -yhtyeen Gillanin viimeinen albumi vuodelta 1982. Vuonna 1989 albumi julkaistiin uudelleen seitsemällä bonuskappaleella täydennettynä. == Kappalelista == === Alkuperäinen versio === Magic (LP-versio) *A puoli # "What’s The Matter" (3.33) (Gillan/McCoy/Gers) # "Bluesy Blue Sea" (4.48) (Gillan/Gers) # "Caught In A Trap" (3.34) (Gillan/Towns) # "Long Gone" (3.59) (Gillan/Towns) # "Driving Me Wild" (3.05) (Gillan/Towns) *B puoli # "Demon Driver" (7.15) (Gillan/Towns) # "Living A Lie" (4.27) (Gillan/Towns) # "You’re So Right" (2.55) (Gillan/McCoy) # "Living For The City" (4.27) (Wonder) # "Demon Driver (reprise)" (0.42) (Gillan/Towns) === Vuoden 1989 uudelleenjulkaisu === # "What’s The Matter" (3.31) (Gillan / McCoy / Gers) # "Bluesy Blue Sea" (4.51) (Gillan / Gers) # "Caught In A Trap" (3.35) (Gillan / Towns) # "Long Gone" (3.57) (Gillan / Towns) # "Driving Me Wild" (3.01) (Gillan / Towns) # "Demon Driver" (7.16) (Gillan / Towns) # "Living A Lie" (4.25) (Gillan / Towns) # "You’re So Right" (2.55) (Gillan / McCoy) # "Living For The City" (4.28) (Wonder) # "Demon Driver (reprise)" (0.44) (Gillan / Towns) # "Breaking Chains" (3.28) (Gillan / Gers) # "Fiji" (5.21) (Gillan / McCoy) # "Purple Sky" (3.24) (Gillan / McCoy) # "South Africa" (4.03) (Marsden) # "John" (4.44) (Gillan) # "South Africa" (12" extended version) (7.18) (Marsden) # "Helter Skelter" (3.26) (Lennon / McCartney) # "Smokestack Lightning" (4.08) (Burnett) == Kokoonpano == * Ian Gillan – laulu * Colin Towns – koskettimet * John McCoy – basso * Janick Gers – kitara * Mick Underwood – rummut Luokka:Vuoden 1982 albumit Luokka:Gillanin albumit
Ami Hasan

Ami Hasan (17. helmikuuta 1956 Helsinki – 25. toukokuuta 2021 HelsinkiKuolinilmoitus, Helsingin Sanomat 20.6.2021, s. C 18) oli suomalainen mainostoimistojohtaja. Hän oli vuonna 1991 perustamansa mainostoimisto Hasan & Partnersin hallituksen puheenjohtaja. Huhtikuussa 2017 Ami Hasan valittiin ensimmäisenä suomalaisena kansainvälisen luovan suunnittelun kattojärjestön Art Directors Club of Europen (ADC*E) presidentiksi.Ami Hasan valittiin Art Directors Club of Europen presidentiksi, Markkinointi & Mainonta 28.4.2017.. Hän istui Cannesin kansainvälisen mainosfestivaalin tuomaristossa kahdesti, Clio-mainoskilpailun tuomaristossa kahdesti, The CUP-mainoskilpailun tuomaristossa kahdesti ja kerran D&AD-mainoskilpailun; tuomaristossa. Hän oli myös Cresta-mainoskilpailun Executive Juryn pysyvä jäsen. Suomessa hänet palkittiin useilla palkinnoilla ja kunnianosoituksilla, kuten Vuoden huiput -kilpailun Platinahuipulla. Vuonna 2003 Hasan toimi Vuoden huiput -kilpailun ylituomarina. Ami Hasan luennoi useissa korkeakouluissa ja seminaareissa Suomessa, muissa Euroopan maissa, Yhdysvalloissa ja Japanissa. Ami Hasan kuului Marimekko Oyj:n hallitukseen 2008–2014.Marimekko kotisivut Ami Hasan kuoli 25. toukokuuta 2021 pitkäaikaisen sairauden uuvuttamana. Hasan kuului Suomen juutalaiseen vähemmistöön.HS-raadin vastaukset kysymykseen: Hyssytteleekö suomalainen älymystö maahanmuuton ongelmia? Viitattu 9.10.2009 Hänen isänsä oli lääkäri ja professori Jeddi Hasan. == Lähteet == Luokka:Suomalaiset elinkeinoelämän vaikuttajat Luokka:Suomalaiset mainonnan suunnittelijat Luokka:Suomalaiset yritysjohtajat Luokka:Suomen juutalaiset Luokka:Vuonna 1956 syntyneet Luokka:Vuonna 2021 kuolleet
Tiofeeni

Tiofeeni on aromaattinen heterosyklinen yhdiste, jonka kemiallinen kaava on C4H4S. Siitä käytetään myös nimiä divinyleenisulfidi, tiasyklopentadieeni ja tiofuraani. Tiofeeni on normaaliolosuhteissa olomuodoltaan herkästi syttyvää, väritöntä nestettä, jolla pistävä haju. Tiofeenin moolimassa on 84,1 g/mol, sulamispiste − 38 °C, kiehumispiste 84 °C, tiheys 1,06 g/cm3, leimahduspiste - 1 °C ja CAS-numero 110-02-1. Tiofeeni ei liukene veteen. Tiofeeni hajoaa kuumentuessaan ja palaessaan, jolloin muodostuu muun muassa myrkyllisiä ja ärsyttäviä rikkioksideja. == Valmistus ja käyttö == Tiofeenia esiintyy kivihiilitervassa, josta sitä voidaan erottaa tislaamalla tai uuttamalla. Synteettisesti yhdistettä voidaan valmistaa eteenin ja rikkivedyn välisellä reaktiolla alumiinioksidin toimiessa katalyyttinä tai butaanin, butanolin, butanaldehydin tai furaanin ja rikin välisellä reaktiolla. Tiofeenia käytetään liuottimena sekä polymeerien, lääkkeiden ja lääkeiden synteesien lähtöaineena.Lance S. Fuller: Thiophene and Thiophene Derivatives, Kirk-Othmer Encyclopedia of Chemical Technology, John Wiley & Sons, New York, 2000. Viitattu 27.04.2013Jonathan Swanston: Thiophene, Ullmann's Encyclopedia of Industrial Chemistry, John Wiley & Sons, New York, 2006. Viitattu 27.04.2013 == Ympäristö- ja terveysvaikutukset == Lyhytaikainenkin altistus tiofeenille ärsyttää silmiä ja ihoa. == Lähteet == == Aiheesta muualla == * *PubChem: Polythiophene *Human Metabolome Database (HMDB): Thiophene *ChemBlink: Thiophene Luokka:Aromaattiset yhdisteet Luokka:Heterosykliset yhdisteet Luokka:Orgaaniset rikkiyhdisteet
Jelena Baturina

Jelena Nikolajevna Baturina (, s. 8. marraskuuta 1963 Moskova, Neuvostoliitto) on venäläinen oligarkki. Hän omistaa rakennusyhtiö Intekon (). Hän oli naimisissa Moskovan entisen pormestarin Juri Lužkovin kanssa, jonka väitettiin junailevan edullisia kauppoja vaimolleen. Lužkov kuoli joulukuussa 2019. Liike-elämän aikakauslehti Forbes listasi maaliskuussa 2007 hänet maailman 279. rikkaimmaksi henkilöksi. Hän on samalla Venäjän rikkain nainen. Baturinalla on kaksi lasta. ==Yhteys Bidenin perheeseen== Vuonna 2020 Yhdysvaltain senaatin komitea julkaisi raportin, jonka mukaan Joe Bidenin poika Hunter Bidenin investointiyhtiö Rosemont Seneca Thornton oli saanut 3,5 miljoonaa dollaria Baturinalta konsultointisopimuksista.https://nypost.com/2020/09/23/hunter-biden- received-3-5m-from-russian-billionaire-report/ https://www.forbes.com/sites/jackbrewster/2020/09/30/trump-repeatedly-raised- hunter-bidens-alleged-35-million-payment-from-a-russian-billionaire-heres- what-that-is/ https://www.ft.com/content/3904f888-e8ef-11e9-a240-3b065ef5fc55 Keväällä 2014 Joe ja Hunter Biden tapasivat Baturinan Washingtonissa Café Milanossa. Baturinaa ei ole ikinä lisätty sanktiolistoille, joilla on suuri määrä venäläisiä liikemiehiä.https://oversight.house.gov/release/comer- statement-on-devon-archers-testimony%EF%BF%BC/ == Henkilöhistoria == Jelena Baturina aloitti uransa tehdastyöläisenä. Hän tapasi tulevan miehensä Juri Lužkovin vuonna 1987, ja he menivät naimisiin vuonna 1991. Samana vuonna Baturina perusti Inteko-yrityksen, joka valmisti muovista huonekaluja ja astioita. Myöhemmin yritys laajeni rakennusalalle ja lähti hurjaan nousuun aviomies Lužkovin tultua valituksi Moskovan pormestariksi. Vuonna 2007 Jelena Baturina haastoi Forbesin venäjänkielisen painoksen oikeuteen. Syynä oli erimielisyys lehden kannen sitaatista joulukuun 2006 numerossa. Varsinainen syy lienee itse artikkelin arkaluonteisessa väitteessä, jossa pormestari- aviomiehen arvioitiin junailleen edullisia kauppoja Baturinan yritykselle. Baturina voitti oikeudenkäynnin. == Lähteet == == Aiheesta muualla == * Inteko-yhtiön nettisivut Luokka:Venäläiset liikemiehet Luokka:Venäläiset oligarkit Luokka:Venäläiset miljardöörit Luokka:Vuonna 1963 syntyneet Luokka:Elävät henkilöt
Maailma ja me

Maailma ja me oli Suomessa vuosina 1968–1992 ilmestynyt yhteiskunnallinen aikakauslehti, jota julkaisivat APN ja Suomi–Neuvostoliitto-Seura. Lehden päätoimittajina toimivat Osmo Helin vuosina 1968–1985 ja Ilkka Lappalainen vuosina 1985–1992.WSOY Iso tietosanakirja 6, s. 12, WSOY 1997 ISBN 951-0-20163-4 Vuodesta 1990 lehteä julkaisi oli nivalalainen MM-lehti. Maailma ja me muistutti sisällöltään ja tyyliltään Valittuja Paloja, mutta oli neuvostoliittolaismielinen. Lehden päätoimittaja Ilkka Lappalainen on kirjoittanut pääosin päätoimittajavuosiaan käsittelevän tietokirjan Rapistuvan Kremlin renkinä – Kommunismin usko, toivo ja tappio. == Lähteet == == Aiheesta muualla == * Maailma ja Me kaatui Neuvostoliiton kainalossa. Yle uutiset 23.2.2011. Luokka:Suomalaiset yhteiskunnalliset lehdet Luokka:Ilmestymästä lakanneet suomalaiset aikakauslehdet
Yleisurheilu kesäolympialaisissa 1920

Vuoden 1920 kesäolympialaisissa Belgian Antwerpenissä järjestettiin yleisurheilussa 29 kilpailutapahtumaa, kaikki miehille. Suomi ja Yhdysvallat olivat ylivoimaisesti parhaat yleisurheilujoukkueet. Molemmat hankkivat yhdeksän lajivoittoa. ==Mitalistit== ==Lähteet== *Kansainvälisen Olympiakomitean tulostietokanta ==Aiheesta muualla== *
Peter Van Petegem

Peter Van Petegem (s. 18. tammikuuta 1970 Opbrakel) on entinen belgialainen maantiepyöräilijä, kevään yhden päivän klassikkokilpailujen erikoismies. Kauteen 2007 uransa päättänyt Van Petegem on yksi yhdeksästä ajajasta, jotka ovat voittaneet Flanderin ympäriajon ja Pariisi-Roubaix´n samana vuonna (2003). ==Saavutuksia== *Maantieajon MM-kilpailu: 1998 (2.), 2003 (3.) *Flanderin ympäriajo: 1998 (5.), 1999 (1.), 2000 (8.), 2002 (3.), 2003 (1.), 2005 (3.), 2006 (4.) *Pariisi-Roubaix: 2000 (2.), 2003 (1.), 2004 (6.) *Milano–San Remo: 1998 (7.), 1999 (7.) *Liège-Bastogne-Liège: 2002 (7.) *Amstel Gold Race: 2001 (6.), 2002 (6.), 2004 (5.) *Gent-Wevelgem: 2000 (2.) *Grand Prix Scheldeprijs: 1994 (1.) *Trofeo Luis Puig: 1996 (1.) *Omloop Het Volk: 1997 (1.), 1998 (1.), 2002 (1.) *Grand Prix E-3 Harelbeke: 1999 (1.) *De Pannen kolmen päivän ajo: 1999 (1.), 2002 (1.) *Grand Prix d'Isbergues: 2000 (1.), 2001 (1.) *Kuurne-Bryssel-Kuurne: 2001 (1.) *Pariisi–Nizza-ajo: 2001 kokonaiskilpailun 3. sija + voitto 2. etapilla *Alankomaiden ympäriajo: 1998 (3.) *Maailmancup: 2000 (10.), 2002 (8.), 2003 (3.), 2004 (7.) ==Lähteet== * Peter Van Petegem trap-friis -tietokannassa Luokka:Belgialaiset maantiepyöräilijät Luokka:Vuonna 1970 syntyneet Luokka:Elävät henkilöt
Yoo Young-chul

Yoo Young-chul (; s. 1970) on eteläkorealainen sarjamurhaaja ja kannibaali. Hän on myöntänyt syyllistyneensä 21 murhaan syyskuusta 2003 lähtien. Hänet pidätettiin heinäkuussa 2004 ja todettiin syylliseksi 20 murhaan. Yoo poltti uhreistaan kolme ja tuhosi vähintään yksitoista ruumista tunnistamiskelvottomiksi. Hän tunnusti syöneensä joidenkin uhriensa maksat. Uhrit olivat pääosin prostituoituja ja varakkaita, ikääntyneitä naisia. Korkein oikeus tuomitsi Yoon kuolemaan 19. kesäkuuta 2005. Tapaus herätti Etelä-Koreassa keskustelua, sillä kuolemanrangaistusta ei ole sovellettu käytäntöön vuoden 1997 jälkeen ja ennen Yoon tapausta oli pohdittu sen kieltämistä kokonaan. ==Lähteet== *All2know Luokka:Eteläkorealaiset sarjamurhaajat Luokka:Vuonna 1970 syntyneet Luokka:Elävät henkilöt Luokka:Kannibaalit
Pianokvartetto

Pianokvartetto on yksi kamarimusiikin laji. Tavallisimmin soittimina ovat piano, viulu, alttoviulu ja sello. Toisinaan kuitenkin pianon ohella pianokvartetossa saattaa olla muitakin soittimia. Tästä esimerkkinä on vaikkapa Olivier Messiaenin Ajan lopun kvartetto: viulu, sello, klarinetti, piano Pianokvartettoja kirjoittivat jo klassismin ajan säveltäjät, esimerkiksi Wolfgang Amadeus Mozart ja Ludwig van Beethoven. Lajin tärkein kukoistuskausi oli kuitenkin romantiikka, jolloin hienoja pianokvartettoja sävelsivät mm. Felix Mendelssohn, Carl Maria von Weber, Johannes Brahms, Robert Schumann, Antonín Dvořák, Gabriel Fauré, Max Reger, Camille Saint-Saëns ja Josef Suk. Myös suomalaisista säveltäjistä esimerkiksi Ilmari Hannikainen, Armas Launis, Arvo Laitinen, Helvi Leiviskä ja Uuno Klami ovat säveltäneet pianokvartettoja. Luokka:Kamarimusiikki
Howard Jones (metallilaulaja)

Howard Jones on yhdysvaltalainen metallimuusikko, joka tunnetaan parhaiten metalcore-yhtye Killswitch Engagen vuosien 2002–2012 laulajana. Vuonna 2012 Jones jätti yhtyeen terveyssyiden vuoksi. Hän ilmoitti syiksi pitkään toteamattomana olleen 2. tyypin diabeteksen, joka aiheutti hänelle väsymyksen, sekä toiseksi syyksi sen, ettei hän enää innostunut uuden albumin tekemisestä. Hän kertoi haastattelussa joutuneensa diabeteksen vuoksi kolmeksi päiväksi koomaan. Ennen kuin Jones liittyi Killswitch Engageen, hän oli Blood Has Been Shed -nimisen mathcore-yhtyeen laulaja vuosina 1997–2004. Yhtye lopetti vuonna 2004, kun Jones oli Killswitch Engagen laulajana ja yhtyeen rumpali Justin Foley oli myös liittynyt Killswitch Engageen. Killswitch Engagen jälkeen Jones on työstänyt projektia nimeltä Devil You Know yhdessä Francesco Artusaton (All Shall Perish) ja John Sankeyn (Devolved, Fear Factory ja Divine Heresy) kanssa. Yhtyeen debyyttialbumi The Beauty of Destruction julkaistiin vuonna 2014. Yhtye tunnetaan nykyään nimellä Light The Torch. Howard Jones on yksi harvoista afroamerikkalaisista metallimuusikoista. Howard Jones noudattaa Straight Edge -elämäntyyliä. ==Diskografia== === Blood Has Been Shed === * I Dwell on Thoughts of You (21. syyskuuta 1999, Ferret Records) * Novella of Uriel (20. helmikuuta 2001, Ferret Records) * Spirals (11. maaliskuuta 2003, Ferret Records) === Killswitch Engage === * Fixation on the Darkness – kappale (2003) * The End of Heartache (11. toukokuuta 2004, Roadrunner Records) * As Daylight Dies (21. marraskuuta 2006, Roadrunner Records) * Killswitch Engage (30. kesäkuuta 2009, Roadrunner Records) === Devil You Know (Nykyisin Light the Torch nimellä) === * The Beauty of Destruction – 2014 * They Bleed Red – 2015 * Revival - 2018 Luokka:Yhdysvaltalaiset laulajat Luokka:Syntymävuosi puuttuu Luokka:Elävät henkilöt
Miehen tie (elokuva)

Miehen tie on suomalainen draamaelokuva vuodelta 1940. Se jäi talvisodassa kaatuneelta ohjaajalta Nyrki Tapiovaaralta kesken. Elokuva perustuu F. E. Sillanpään romaaniin Miehen tie (1932). Elokuvan valmistuttua Sillanpää oli juuri saanut Nobelin palkinnon.JK: Miehen tie. Viikon tv-elokuvia, Tv-maailma 37/2014, s. 12. Elokuvan ohjasi loppuun Hugo Hytönen. Käytännössä elokuvan loppuun saattamisesta vastasi tuottaja Erik Blomberg vaimonsa Mirjami Kuosmasen kanssa. He muokkasivat käsikirjoitusta ja panivat henkilöiden tärkeysjärjestyksen uusiksi, sillä monet näyttelijät olivat Tapiovaaran tapaan kuolleet sotatoimissa. Hytösen vastuulle jäi henkilöohjaus. Eräitä kohtauksia oli kuvattava uudelleen ja tarinan kehittely oli saatava vastaamaan uutta tilannetta. == Juoni == Avausjaksossa maanviljelijä Paavo Ahrolan (Gunnar Hiilloskorpi) vaimo Anni (Irja Kuusla) tekee kuolemaa. Keväisen paljaassa luonnossa Paavo pohtii, miten jatkaa eteenpäin. Siementä pitää kylvää vakoon vaimon poismenosta huolimatta. Kesällä Paavo kohtaa entisen heilansa, Vormiston Alman (Mirjami Kuosmanen). Paavon ja Alman yhteinen eroottinen menneisyys esitetään takaumana. Käy selväksi, että Alma on Paavon todellinen rakkaus, jonka tielle tuli järkiavioliitto Jaskarin Annin kanssa. Syksy on Paavon levottoman etsinnän ja harhailun aikaa, etsikkoaikaa, joka on välttämätöntä hänen kehitykselleen, miehen tielle. Alma ei lupaa tulla Paavolle vielä, mutta joskus. Talvi tuo heidät lopullisesti yhteen. ==Näyttelijät== ==Arviot== Blombergin mukaan Miehen tiessä pyrittiin säilyttämään mahdollisimman paljon Tapiovaaran henkeä, vaikkakin kokonaisuutta on luonnehdittu hienoisesti epätasaiseksi. Päänäyttelijöiden työtä on kiitetty luontevaksi ja monitahoiseksi. Päähenkilöiden mielenliikkeet vertautuvat vuodenaikoihin ja luonnon kiertokulkuun.Päivän elokuvia. Tv-maailma 36/2011, s. 17. Tv-kriitikko Arto Pajukallio nostaa esiin erityisesti George de Godzinskyn musiikin.Arto Pajukallio, Elokuvat, Helsingin Sanomat 13.9.2011, sivu D 5 ==Lähteet== * Toiviainen, Sakari: Nyrki Tapiovaaran tie; Suomen elokuva-arkisto, Valtion painatuskeskus, Helsinki 1986, ISBN 951-860-115-1 ===Viitteet=== Luokka:Vuoden 1940 suomalaiset elokuvat Luokka:Nyrki Tapiovaaran ohjaamat elokuvat Luokka:Suomalaiset mustavalkoelokuvat Luokka:Suomalaiset romaaneihin perustuvat elokuvat Luokka:Suomalaiset draamaelokuvat
Gheorghiu

Gheorghiu on romanialainen sukunimi, jota edustavat muun muassa seuraavat tunnetut henkilöt: *Angela Gheorghiu (s. 1965), oopperalaulaja *Constantin Virgil Gheorghiu (1916–1992), romanialaissyntyinen ranskalainen kirjailija *Florin Gheorghiu (s. 1944), shakinpelaaja ja opettaja *Gheorghe Gheorghiu-Dej (1901–1965), poliitikko *Luminiţa Gheorghiu (1949–2021), näyttelijä *Matei Gheorghiu (s. 1984), romanialais-suomalainen säveltäjä *Valentin Gheorghiu (1928–2023), pianisti ja säveltäjä. ==Katso myös== Gheorghiu liittyy myös seuraaviin: *Ştefan Gheorghiu -akatemia (Academia Ştefan Gheorghiu), Romanian kommunistipuolueen perustama yliopisto *Oneşti, vuosina 1965–1989 Gheorghe Gheorghiu-Dej, kaupunki.
Aittojärvi (Taipaleenharju)

Aittojärvi on Pudasjärven kaupungissa Taipaleenharjun kylässä sijaitseva järvi. Se sijaitsee noin 15 kilometrin päässä kaupungin keskustaajamasta Kurenalta, ja noin 70 kilometriä Oulusta valtatien 20 eteläpuolella. Nimensä järvi lienee saanut jo varhain sen rannalle rakennetuista aitoista eränkäynnin, saaliin ja verkkojen säilyttämiseksi. Järvi rajoittuu pohjoisrantaa lukuun ottamatta metsiin. Pohjoisrannalla on peltoja. Järven rantoja kiertävät laajat saraniityt. Vesikasvillisuutta on eniten järven länsipuolella, joka ajoittain on lähes kokonaan järvikortteen valtaama. Järveen laskee Sorvarinjärvestä lähtevä Sorvarinoja. Järvessä on runsas vesilinnusto, ja se luokitellaankin valtakunnallisessa lintuvesiensuojeluohjelmassa kansainvälisesti arvokkaaksi kohteeksi. Siellä pesii 9–11 vesilintulajia, joiden vuotuinen kanta on 130–140 paria. Runsaslukuisimpia lajeja ovat muun muassa tukkasotka, haapana, sinisorsa ja tavi. ==Lähteet== Luokka:Pudasjärven järvet Luokka:Kiiminkijoen vesistö
Näennäisviljely

Näennäisviljely on maanviljelyä, jossa pellot pidetään viljelyksessä Euroopan unionin yhteisen maatalouspolitiikan tukien avulla, mutta ei tähdätä laadullisesti tai varsinkaan määrällisesti hyvään satoon. Näennäisviljely saattaa olla kannattavampaa kuin hyvään satoon tähtäävä viljely Suomessa siksi, että suuri osa tulosta tulee viljelemiseen liittyvistä maataloustuista eikä enää kokonaan tuotannon myymisestä saadusta hinnasta. Näennäisviljelyssä käytetään vähemmän siemeniä ja lannoitteita, mahdollisesti myös kasvinsuojeluaineita kuin hyvään satoon tähtäävässä viljelyssä. Näin säästetään suoranaisia ainekustannuksia sekä myös konetunteja pellolla. Osaan tuista ei ole liittynyt velvoitetta kerätä satoa pois pelloilta. Maataloustukien saamisen ehtona on hyvän maatalouskäytännön mukainen viljely Näennäisviljelyn torjumiseksi EU on lisännyt tukiin jatkojalostusvelvoitteita. == Lähteet == Luokka:Euroopan unionin yhteinen maatalouspolitiikka
Mark Messier Leadership Award

Mark Messier Leadership Award on jääkiekkoliiga NHL:n palkinto. Palkinto jaettiin ensimmäisen kerran kaudella 2006–2007, ja se oli aluksi kaksiosainen. Siitä jaettiin vuosittainen palkinto, sekä kauden aikana kuukausittainen viisi kertaa. Kuukausittaisista palkinnoista luovuttiin kaudella 2007–2008. Palkintoa sponsoroi Bridgestone. Palkinto annetaan pelaajalle, joka on osoittanut positiivista esimerkkiä jäällä, vaikutusta joukkuetovereihin ja omistautumista yhteisön toimintaan ja hyväntekeväisyyteen. Palkinnon saajan valitsee entinen jääkiekkoilija Mark Messier, jonka mukaan palkinto on nimetty. ==Vuosittaiset palkitut== Kausi Pelaaja Joukkue 2006–2007 Chris Chelios (P) Detroit Red Wings 2007–2008 Mats Sundin (KH) Toronto Maple Leafs 2008–2009 Jarome Iginla (LH) Calgary Flames 2009–2010 Sidney Crosby (KH) Pittsburgh Penguins 2010–2011 Zdeno Chára (P) Boston Bruins 2011–2012 Shane Doan (LH) Phoenix Coyotes 2012–2013 Daniel Alfredsson (LH) Ottawa Senators 2013–2014 Dustin Brown (LH) Los Angeles Kings 2014–2015 Jonathan Toews (KH) Chicago Blackhawks 2015–2016 Shea Weber (P) Nashville Predators 2016–2017 Nick Foligno (KH) Columbus Blue Jackets 2017–2018 Deryk Engelland (P) Vegas Golden Knights 2018–2019 Wayne Simmonds (LH) Philadelphia Flyers / Nashville Predators 2019–2020 Mark Giordano (P) Calgary Flames 2020–2021 Patrice Bergeron (KH) Boston Bruins 2021–2022 Anze Kopitar (KH) Los Angeles Kings 2022–2023 Steven Stamkos (KH) Tampa Bay Lightning ==Kuukausittain palkitut== Kuukausi Pelaaja Joukkue Marraskuu 2006 Brendan Shanahan (VLH) New York Rangers Joulukuu 2006 Scott Niedermayer (P) Anaheim Ducks Tammikuu 2007 Sidney Crosby (KH) Pittsburgh Penguins Helmikuu 2007 Vincent Lecavalier (KH) Tampa Bay Lightning Maaliskuu 2007 Roberto Luongo (MV) Vancouver Canucks == Lähteet == Luokka:79.32 Jääkiekko Luokka:NHL:n palkinnot
Yleisurheilu kesäolympialaisissa 1928

Vuoden 1928 kesäolympialaisissa Amsterdamissa järjestettiin yleisurheilussa 27 kilpailutapahtumaa. Ensimmäistä kertaa yleisurheilutapahtumia oli olympiaohjelmassa myös naisille. ==Mitalistit== ===Miehet=== ===Naiset=== == Lähteet == * * === Viitteet === == Aiheesta muualla == * Kansainvälisen Olympiakomitean tulostietokanta Luokka:Kesäolympialaiset 1928 1928 Luokka:Vuoden 1928 yleisurheilu
Amsterdamin julistus

Amsterdamin julistus on julistus humanismin perustavista periaatteista, joka on hyväksytty Kansainvälisen humanistisen ja eettisen liiton (IHEU) yleiskokouksessa vuonna 2002. Julistuksen perusajatukset tiivistettynä ovat seuraavat: # Humanismi on eettistä. Humanistit ovat vakuuttuneita siitä, että moraalisuus on erottamaton osa ihmisyyttä ja perustuu toisten ymmärtämiseen ja huolenpitoon toisista, eikä edellytä ulkoista vakuutusta. # Humanismi on järkevää. Humanistit ovat vakuuttuneita, että maailman ongelmien ratkaisut löytyvät pikemmin ihmisen ajattelusta ja toiminnasta kuin jumalallisesta asioihin puuttumisesta. Humanismi puoltaa tieteen käyttöä ihmiskunnan hyvinvoinnin ongelmissa. Samalla kuitenkin inhimillisten arvojen on säädeltävä tieteen ja tekniikan käyttöä. # Humanismi tukee kansanvaltaa ja ihmisoikeuksia. # Humanismi edellyttää, että henkilökohtaiseen vapauteen tulee liittää yhteiskunnallinen vastuu. Humanismi ei ole sitoutunut uskonkappaleisiin, eikä se edellytä kannattajiltaan minkään opinkappaleiden tunnustamista. # Humanismi tarjoaa yhden vastauksen siihen, että monet etsivät vaihtoehtoja dogmaattisille uskonnoille. Humanismin mukaan luotettava tieto todellisuudesta ja ihmisistä syntyy jatkuvassa kokemusten, arvioinnin ja korjaamisen tapahtumasarjassa. #. Humanismi arvostaa taiteellista luovuutta ja mielikuvitusta. # Humanismi on elämänkatsomus, joka tavoittelee hyvää elämää kannustamalla ihmisiä eettiseen ja luovaan elämään. == Katso myös == * Humanistimanifesti * Sekulaarihumanistinen julistus * Keskinäisen riippuvuuden julistus == Lähteet == Luokka:Julistukset Luokka:Sekulaari humanismi Luokka:Amsterdamin historia Luokka:2002
Clay Walker

Ernest Clayton "Clay" Walker, Jr. (s. 19. elokuuta 1969 Beaumont, Texas) on yhdysvaltalainen countrymusiikin laulaja. Walker on Ernest Clayton Walker Sr:n ja Danna Bush vanhin lapsi. Hänellä on sisko Kimberly ja veli Jared. Hän kiinnostui musiikista lapsuudessaan ja valmistui Vidor High Schoolista vuonna 1987. Walker sai levytyssopimuksen Giant Recordsilta, joka julkaisi hänen debyyttialbuminsa Clay Walker vuonna 1993. Siltä nousi listaykköseksi kolme singleä: "What's It to You", "Live Until I Die" ja "Dreaming With My Eyes Wide Open". Walker on jatkanut uraansa menestyksellä vuonna 1996 todetusta MS- taudista huolimatta. Uusin studioalbumi Fall julkaistiin 17. huhtikuuta 2007. Walkerilla on entisen puolisonsa Lorin kanssa kaksi tytärtä. == Diskografia == === Studioalbumit === * Clay Walker (1993, #52 US) * If I Could Make a Living (1994, #42 US) * Hypnotize the Moon (1995, #57 US) * Rumor Has It (1997, #32 US) * Live, Laugh, Love (1999, #55 US) * Say No More (2001, #129 US) * Christmas (2002) * A Few Questions (2003, #23 US) * Fall (2007, #15 US) * She Won't Be Lonely Long (2010, #16 US) * Long Live the Cowboy (2019) === Kokoelmat === * Greatest Hits (1998, #42 US) === Singlet === * 1993 ** "What's It to You" (US Hot 100: 73, US Country: 1) ** "Live Until I Die" (US Country: 1) * 1994 ** "Where Do I Fit in the Picture" (US Country: 11) ** "Dreaming With My Eyes Open" (US Country: 1) ** "White Palace" (US Country: 67) ** "If I Could Make a Living" (US Country: 1) * 1995 ** "This Woman and This Man" (US Country: 1) ** "My Heart Will Never Know" (US Country: 16) ** "Who Needs You Baby" (US Country: 2) * 1996 ** "Hypnotize the Moon" (US Country: 2) ** "Only On Days That End In “Y" (US Country: 5) ** "Bury the Shovel" (US Country: 18) * 1997 ** "Rumor Has It" (US Country: 1) ** "One, Two, I Love You" (US Country: 18) ** "Watch This" (US Hot 100: 65, US Country: 4) ** "Then What?" (US Hot 100: 65, US Country: 2) * 1998 ** "Ordinary People" (US Country: 35) ** "You're Beginning To Get To Me" (US Hot 100: 39, US Country: 2) ** "Holding Her And Loving You" (US Country: 68) * 1999 ** "Once in a Lifetime" (US Country: 50) ** "She's Always Right" (US Hot 100: 74, US Country: 16) ** "Live, Laugh, Love" (US Hot 100: 66, US Country: 11) ** "The Chain of Love" (US Hot 100: 40, US Country: 3) * 2000 ** "Blue Christmas" (US Country: 53) * 2001 ** "Cowboy Christmas" (US Country: 70) ** "Say No More" (US Country: 33) ** "If You Ever Feel Like Lovin' Me Again" (US Country: 27) * 2003 ** "Feliz Navidad" (US Country: 49) ** "A Few Questions" (US Hot 100: 55, US Country: 9) * 2004 ** "I Can't Sleep" (US Hot 100: 61, US Country: 9) ** "Jesus Was a Country Boy" (US Country: 31) * 2006 ** "Fore She Was Mama" (US Country: 21) * 2007 ** "Fall" (US Country: 30) == Aiheesta muualla == * Viralliset sivut Luokka:Yhdysvaltalaiset laulajat Luokka:Yhdysvaltalaiset countrymuusikot Luokka:Vuonna 1969 syntyneet Luokka:Elävät henkilöt Luokka:MS-tautia sairastavat henkilöt
Yleisurheilu kesäolympialaisissa 1932

Vuoden 1932 kesäolympialaisissa Los Angelesissa järjestettiin yleisurheilussa 29 kilpailutapahtumaa, 23 miehille ja 6 naisille. == Mitalistit == === Miehet === === Naiset === == Lähteet == *Kansainvälisen Olympiakomitean tulostietokanta == Aiheesta muualla == Luokka:Kesäolympialaiset 1932 1932 Olympialaisissa
Lluís Sastre

Lluís Sastre Reus (s. 26. maaliskuuta 1986 Binisalem, Espanja) on espanjalainen jalkapalloilija. Hän oli pelipaikaltaan keskikenttäpelaaja. Hän edusti vuonna 2022 päättyneellä pelaajaurallaan Espanjan Primera Divisiónissa Real Valladolidia, Leganésia ja Huescaa. Hän pelasi uransa loppuvuosina Espanjan lisäksi Kyproksella ja Intiassa. == Lähteet == Luokka:Espanjalaiset jalkapalloilijat Luokka:Vuonna 1986 syntyneet Luokka:Elävät henkilöt
Hornet

Hornet voi tarkoittaa ainakin seuraavia asioita: *McDonnell Douglas F/A-18 Hornet, yhdysvaltalainen McDonell Douglasin valmistama monitoimihävittäjä. *New Orleans Hornets, yhdysvaltalainen koripallojoukkue. *Honda CB600F Hornet, Hondan CB-sarjan moottoripyörä. *Dodge Hornet, eräs Dodgen vuonna 2008 esitelty automalli. *AMC Hornet, yhdysvaltalainen automalli vuosilta 1970-1977. *Hudson Hornet, yhdysvaltalainen automalli 1950-luvulta. *De Havilland DH.87 Hornet Moth, De Havillandin valmistama kaksitasoinen lentokone vuodelta 1934. *De Havilland D.H.103 Hornet, De Havillandin valmistama kaksimoottorinen lentokone vuosilta 1944-1956. *Pratt & Whitney R-1690-B Hornet, lentokonemoottori *Atria Chick Hornet, Atrian broilerisiipipalavalmisruoka. *Green Hornet, 1930-luvun radiokuunnelman hahmo ** The Green Hornet, hahmoon perustuva elokuva vuodelta 2011 ==Laivat== ;Yhdysvaltain laivasto * USS Hornet (1775), 10-tykkinen sluuppi * USS Hornet (1805), 10-tykkinen sluuppi * USS Hornet (1805), priki * USS Hornet (1813), 5-tykkinen kuunari * USS Hornet (1865), siipiratasalus * USS Hornet (1898), tykkivene * USS Hornet (1940), Yorktown-luokan lentotukialus * USS Hornet (CV-12), Essex-luokan lentotukialus. ;Britannian kuninkaallinen laivasto * HMS Hornet (1745), 14-tykkinen Merlin-luokan tykkisluuppi * HMS Hornet (1763), 6-tykkinen kutteri * HMS Hornet (1776), 14-tykkinen Swan-luokan sluuppi * HMS Hornet (1794), 16-tykkinen Cormorant-luokan sluuppi * HMS Hornet (1794), 4-tykkinen alus * HMS Hornet (1831), 6-tykkinen Cockatrice-luokan kuunari * HMS Hornet (1854), 17-tykkinen Cruizer-luokan sluuppi * HMS Hornet (1868), Beacon-luokan tykkivene * HMS Hornet (1893), Havock-luokan torpedovenehävittäjä * HMS Hornet (1911), Acheron-luokan hävittäjä * HMS Hornet (tukikohta), rannikkojoukkojen tukikohta Gosport
Andrej Bajuk

Andrej Bajuk (18. lokakuuta 1943 Ljubljana – 16. elokuuta 2011) oli slovenialainen pankkiiri ja poliitikko. Hän johti lyhytaikaista oikeistohallitusta vuonna 2000. Bajuk syntyi Ljubljanassa,Bajuk, Andrej, Deutsche National Bibliothek, viitattu 223.9.2024 mutta hänen perheensä lähti maasta toukokuussa 1945. He viettivät kolmisen vuotta pakolaisleireillä Itävallassa ja muuttivat sen jälkeen Argentiinaan, jossa Bajuk kasvoi Mendozassa. Hän opiskeli Universidad Nacional de Cuyossa ja kaksi vuotta Chicagon yliopistossa, josta sai ensimmäisen maisterin tutkintonsa. Toisen hän suoritti tohtorin tutkinnon ohella Kalifornian (Berkeley) yliopistossa. Hän palasi Mendozaan yliopiston professoriksi, mutta siirtyi pian Washingtoniin ja työskenteli vuoden Maailmanpankissa ja pitkään Inter-American Development Bankissa, jonka edustajana hän toimi muun muassa Pariisissa. Bajuk palasi vuonna 1999 Sloveniaan, jossa neuvotteli Slovenian kristillisdemokraattien (SKD) ja Slovenian demokraattisen puolueen (SDS) yhdistymisestä. Hänet valittiin yhdistyneen puolueen varapuheenjohtajaksi. Bajuk nousi pääministeriksi 3. toukokuuta 2000. Heinäkuussa SLS+SKD äänesti vastoin aiemmin sovittua ja hallituksen linjaa kannattaen parlamentin esitystä vaalijärjestelmän muuttamisesta suhteelliseen vaalitapaan. Tämän johdosta Bajuk erosi ja perusti elokuussa uuden Uusi Slovenia -puolueen (Nova Slovenija, NSi). Häntä seurasi pääministerinä hänen edeltäjänsä Janez Drnovšek. Bajuk valittiin uudelleen parlamenttiin vuonna 2004, mutta hän jätti parlamenttipaikkansa liittyessään Janez Janšan hallitukseen valtiovarainministeriksi. Bajuk kuoli 67-vuotiaana 16. elokuuta 2011.http://www.sta.si/en/vest.php?s=a&id;=1665828 == Lähteet == ==Aiheesta muualla== Luokka:Slovenian pääministerit Luokka:Slovenialaiset parlamentaarikot Luokka:Vuonna 1943 syntyneet Luokka:Vuonna 2011 kuolleet
Anton Rop

Anton Rop (s. 27. joulukuuta 1960) on slovenialainen poliitikko. Hän oli maansa pääministeri 2002–2004. Hän johti vuoteen 2005 vasemmistolaista Liberaalidemokraattista puoluetta (Liberalna Demokracija Slovenije – LDS), mutta erosi siitä maaliskuussa 2007 ja liittyi sosiaalidemokraatteihin (Socialni demokrati). Rop opiskeli taloustiedettä Ljubljanassa. Hän oli 1996–2000 työ-, perhe- ja sosiaaliasioiden ministerinä ja vuodesta 2000 valtiovarainministerinä. Kun pitkäaikainen pääministeri Janez Drnovšek valittiin presidentiksi, Rop seurasi häntä pääministerinä. Kaudellaan hän myös riitaantui presidentti Drnovšekin kanssa. Pääministerikautensa jälkeen Rop oli kuusi vuotta parlamentin varapuhemies. Vuonna 2010 hän siirtyi Euroopan investointipankkiin. == Lähteet == Luokka:Slovenian pääministerit Luokka:Vuonna 1960 syntyneet Luokka:Elävät henkilöt
Jaurakaisjärvi

Jaurakaisjärvi on järvi Pudasjärven kaupungissa. Se sijaitsee Jaurakaisen kylässä Hetekylän itäpuolella. Kaupungin keskustaajamasta Kurenalta on matkaa noin 30 kilometriä. == Maantietoa == Jaurakaisjärvi on noin kaksi kilometriä pitkä ja 800 metriä leveä. Järven pinta-ala on 1,02 neliökilometriä, ja sen rantaviivan pituus on 7,5 kilometriä. Järvellä on kaksi saarta. Saarista suurempi on luoteisosassa sijaitseva Sotisaari. Toinen saari on nimetön, ja se sijaitsee järven kaakkoispäässä. Järvi on matala, ja sen keskisyvyys on 1,0 metriä ja syvin kohta 1,8 metriä. Järven tilavuudeksi on laskettu 0,001 kuutiokilometriä eli 1,0 miljoonaa kuutiometriä. Järven rannat ovat pääosin metsämaata tai soistunutta metsämaata. Järvellä on noin 30 taloa tai vapaa- ajan asuntoa. Asutuksen yhteydessä on pienialaisia peltoja ja niittyjä. Järvelle tulee tiet Hetekylän, Keinäsperän ja Taipaleenharjun suunnalta. == Vesistösuhteet == Jaurakaisjärvi sijaitsee Kiiminkijoen vesistössä (vesistöaluetunnus 60) Nuorittajoen alaosan alueella (60.06), jonka Jaurakkaojan valuma-alueeseen (60.065) se kuuluu. Järven vedenpinnan korkeus on 111,7 metriä mpy. Järveen laskee useita metsäojia. Suurin on järven pohjoispäähän laskeva Marikaisoja. Järvi laskee sen lounaispäästä lähtevää Jaurakkaojaa pitkin. Jaurakkaoja laskee lopulta Nuorittajokeen. == Muinaisjäännös == Jaurakaisjärvellä sijaitsevalla Sotisaarella on mahdollinen muinaisjäännös, koska perimätiedon mukaan Keinäsen talon väki haudattiin isonvihan aikaan saareen. ==Lähteet== Luokka:Pudasjärven järvet Luokka:Kiiminkijoen vesistö
Power Quest

thumb|Power Quest Power Quest on englantilainen power metal -yhtye, joka perustettiin maaliskuussa vuonna 2001. == Jäsenet == * Chitral "Chity" Somapala - laulu * Steve Williams - koskettimet * Paul Finnie - basso * Gawin Owen- kitara * Andy Midgley - kitara * Rich Smith - rummut ==Diskografia== * Wings of Forever (2002) * Neverworld (2003 julkaistu Japanissa, 2004 julkaistu Euroopassa) * Magic Never Dies (2005) * Master of Illusion (2008) * Blood Alliance (2011) * Sixth Dimension (2017) ==Aiheesta muualla== * Virallinen kotisivu Luokka:Brittiläiset power metal -yhtyeet
Spyker F8-VII

Spyker F8-VII on Formula 1 -auto, jota Spyker-talli käytti kaudella . Voimanlähteenä F8-VII:ssa toimi Ferrarin 2,4-litrainen F1-056H V8 -moottori. Autolla kilpailuissa ajoivat alankomaalainen Christijan Albers ja saksalainen Adrian Sutil. Albers sai kuitenkin potkut tallista Britannian GP:n jälkeen ja hänet korvasi Euroopan GP:ssä Markus Winkelhock. Unkarin GP:stä eteenpäin tallin toista autoa ajoi Sakon Yamamoto. F8-VII oli tallin ensimmäinen itse suunnittelema auto, sillä se ajoi kaudella vielä Midlandin valmistamilla autoilla. F8-VII:stä kehitettiin myös B-malli, jota käytettiin Italian GP:stä lähtien kauden loppuun saakka. Sutil ajoi autolla tallin ainoan pistesijoituksen Japanin osakilpailussa, missä hän oli kahdeksas. Talli sijoittui kauden lopputuloksissa viimeiselle sijalle, vaikka McLarenin pisteet hylättiin vakoiluskandaalin vuoksi. Auton nimeäminen perustuu Spykerin omiin perinteisiin autojen ja lentokoneiden valmistajina. Spykerin valmistamat ensimmäiset modernit autot olivat C-malleja ja tulossa oli E-mallisto, joten F-mallisto oli luonnollinen valinta formuloille. Numero kahdeksan viittaa puolestaan Ferrarin moottorin kahdeksaan sylinteriin. == Formula 1 -tulokset == Kausi Talli Moottori Renkaat Kuljettajat 1 2 3 4 5 6 7 8 9 10 11 12 13 14 15 16 17 Pisteet Sijoitus Spyker Ferrari AUS MAL BHR ESP MON CAN USA FRA GBR EUR HUN TUR ITA BEL JPN CHN BRA 1 10. Adrian Sutil 17 Kesk. 15 13 Kesk. Kesk. 14 17 Kesk. Kesk. 17 21† 19 14 8 Kesk. Kesk. Christijan Albers Kesk. Kesk. 14 14 19† Kesk. 15 Kesk. 15 Markus Winkelhock Kesk. Sakon Yamamoto Kesk. 20 20 17 12 17 Kesk. == Lähteet == == Aiheesta muualla == Luokka:Formula 1 -kausi 2007 Luokka:Formula 1 -autot
Hurrikaani Alex (2004)

Hurrikaani Alex oli ensimmäinen nimetty trooppinen matalapaine vuoden 2004 Atlantin hurrikaanikaudella. Saffirin–Simpsonin viisiportaisella hurrikaaniasteikolla se luokiteltiin voimakkaimmillaan 3. luokkaan. Alex pyyhkäisi Yhdysvaltojen itärannikkoa hipoen harvinaisen pohjoiseen. Se aiheutti rannikolla tulva- ja tuulituhoja. Yksi ihminen sai surmansa ja useita loukkaantui. Laaja matalapaine muodostui aikaisin 30. heinäkuuta Bahaman keskiosan koillispuolella. Se siirtyi luoteeseen ja voimistui vähitellen. 31. heinäkuuta klo 18 (UTC) mennessä, jolloin matalapaineen keskus sijaitsi noin 320 km itään Jacksonvillestä, konvektio oli järjestäytynyt niin että sääilmiö luokiteltiin trooppiseksi matalapaineeksi. Matalapaine lähestyi subtrooppista korkeapaineen selännettä, hidastui ja pysyi lähes paikoillaan vuorokauden ajan. Ylemmän ilmakehän virtaukset voimistivat sitä, ja Alexista tuli trooppinen myrsky 1. elokuuta klo 18 UTC. Alex alkoi liikkua koilliseen varhain 2. elokuuta reittiä, joka lähestyisi hitaasti Pohjois- ja Etelä- Carolinan rannikkoa seuraavien 36 tunnin aikana. Syvä konvektio järjestäytyi vyöhykkeiksi keskuksen itäpuolelle. Alex vahvistui ja muuttui hurrikaaniksi noin kello 06 UTC 3. elokuuta, jolloin sen keskipiste oli noin 120 km eteläkaakkoon Cape Fearista. Golfvirran lämpimän veden ja suotuisien tuulten avustuksella Alex vahvistui edelleen 3. elokuuta, kun se lähestyi Pohjois- Carolinan Outer Banks -saaria. Hurrikaanin kovimmat tuulet saavuttivat 44 m/s (luokka 2 Saffir–Simpsonin hurrikaaniasteikolla) klo 12 UTC, ja alin ilmanpaine laski 972 hehtopascaliin klo 18 UTC. Alex kävi lähimpänä maata noin klo 17 UTC , ja sen keskus sijaitsi noin 17 km kaakkoon Cape Hatterasista, kun taas hurrikaanin länsipuolen sateet ja tuulet piiskasivat Outer Banksia. Ohitettuaan Outer Banksin, Alex kääntyi pois mantereelta ja sen liike kiihtyi ympäröivien tuulten ansiosta. Alex vahvistui kolmanteen hurrikaaniluokkaan klo 00 UTC 5. elokuuta tuulen ollessa 52 m/s ja minimipaineen ollessa 957 hPa. Alex oli silloin 715 km lounaaseen Nova Scotian Halifaxista, missä veden lämpötila oli tuskin 26 °C – tämä on epätavallista näin voimakkaille hurrikaaneille. Vain hurrikaani Ellen vuodelta 1973 oli saavuttanut suuren hurrikaanin voiman vielä kauempana pohjoisessa. Myöhään 5. elokuuta Alex siirtyi Golfvirran pohjoispuolelle viileämmän veden alueelle ja heikkeni nopeasti. Alex yhdistyi laajaan keskileveysasteiden matalapaineeseen 7. elokuuta kello 00 UTC mennessä. Tulvat ja tuulet vahingoittivat saarilla noin sataa taloa ja lukemattomia autoja. 26-vuotias mies hukkui voimakkaisiin aaltoihin ja paluuvirtauksiin Pohjois-Carolinassa kaksi päivää Alexin jälkeen. Myrskyvuoksen aiheuttamat vauriot ja rantaeroosio olivat merkittäviä Outer Banksin Daren ja Hyden maakunnissa. Merkittäviä tuuli- ja vesivahinkoja tapahtui Buxtonista etelään ja Ocracokella, missä satoja ajoneuvoja ja koteja vahingoittui tulvissa. Kovat tuulet aiheuttivat pieniä rakenteellisia vahinkoja koteihin ja yrityksiin sekä laajoja vahinkoja puille ja sähkölinjoille. == Lähteet == Alex
Amerikanhuitti

Amerikanhuitti (Porzana carolina) on rantakanojen heimoon kuuluva lintulaji, joka on sukua Suomessa pesivälle luhtahuitille. Laji on kotoisin Pohjois- Amerikasta, eikä sitä ole havaittu Suomessa: Rariteettikomitea hylkäsi touko- kesäkuun vaihteessa 2007 Salon Halikonlahdelta ilmoitetun havainnon.Rariteettikomitean hyväksymät vuoden 2007 harvinaisuushavainnot == Koko ja ulkonäkö == Amerikanhuitti on pienempi kuin luhtahuitti, noin kottaraisen kokoinen. Sen pituus on 18–21 senttimetriä. Amerikanhuitilla on lyhyt, suora keltainen nokka. Sillä on siniharmaa rinta ja ruskeahko selkäpuoli. Kyljissä on valkeita raitoja. Pitkävarpaiset jalat ovat vihreät ja pyrstö lyhyt. Naaras on koirasta hiukan täplikkäämpi ja väritykseltään himmeämpi. == Levinneisyys == Amerikanhuitti on kotoisin Pohjois-Amerikasta ja Euroopassa hyvin harvinainen. == Elinympäristö == Luhtahuitin tavoin amerikanhuitti viihtyy erilaisilla kosteikoilla, tavallisimmin märillä rantaluhdilla, toisinaan myös ruoikoissa ja osmankäämiköissä. Sitä näkee harvoin, mutta sen ääni kuuluu hyvin. ==Lähteet== Luokka:Huitit
The New Seekers

The New Seekers oli vuonna 1969 perustettu englantilais-saksalais- australiainen popyhtye. Perustaja oli Keith Potger, joka oli jättänyt aiemman yhtyeensä The Seekersin. Ajatuksena oli, että The New Seekers miellyttäisi samoja markkinoita kuin alkuperäinen Seekers, mutta heidän musiikkiinsa sisältyisi myös rock- ja folkvaikutteita. == Historia == The New Seekersin kuuluisimpaan kokoonpanoon kuuluivat Eve Graham, Lyn Paul, Marty Kristian, Peter Doyle ja Paul Layton. He saavuttivat muutamia isoja hittejä, ja yhtye edusti Britanniaa Eurovision laulukilpailussa 1972 sijoittuen toiseksi kappaleellaan ”Beg, Steal Or Borrow”. The New Seekersin oli tarkoitus kilpailla edustuspaikasta myös vuonna 1980, mutta yhtye hylättiin ennen karsinnan televisiofinaalia, koska he olivat esittäneet kappaleensa ”Tell Me” julkisesti jo aiemmin vastoin kilpailun sääntöjä. Yhtyeen ensimmäinen hitti oli Coca-Colan kansainväliseen mainoskampanjaan kirjoitettu ”I’d Like to Teach the World to Sing (In Perfect Harmony)”, joka nousi suosioon monessa maassa vuonna 1972. == Diskografia == === Singlet === *Meet My Lord (Kelly) (1969) - Philips BF 1821 *Look What They've Done To My Song, Ma - (1970) - UK Number 44. *Neverending Song Of Love - (1971) - Number 2. *I'd Like To Teach The World To Sing (In Perfect Harmony) - (1971) - Number 1. *Beg, Steal Or Borrow - (1972) - Number 2. *Circles - (1972) - Number 4. *Come Softly To Me - (1971) - Number 20. *Pinball Wizard - See Me, Feel Me (Medley) - (1973) - Number 16. *Nevertheless (I'm In Love With You) - (1973) - Number 24. *Goodbye Is Just Another Word - (1973) - Number 36. *We've Got To Do It Now - (1973) *You Won't Find Another Fool Like Me - (1973) - Number 1. *I Get A Little Sentimental Over You - (1974) - Number 5. *Sing Hallelujah - (1974) *It's So Nice (To Have You Home) - (1976) - Number 44. *I Wanna Go Back - (1977) - Number 25. *Anthem (One Day In Every Week) - (1978) - Number 21. === Albumit === *New Colours - (1971) - Number 40. *Beatiful People -(1971) *We'd Like To Teach The World To Sing - (1972) - Number 2. *Never Ending Song Of Love - (1972) - Number 35. *Circles - (1972) - Number 23. *Live at The Royal Albert Hall - (1973) *Now - (1973) - Number 47. *Together - (1974) - Number 12. *Farewell Album - (1974) *Together Again - (1976) *Anthems - (1978) *The New Seekers Live - (2007) *It's Been Too Long – Greatest Hits and More - (2009) == Suomenkielisiä versioita The New Seekersin kappaleista == *I'd Like To Teach The World To Sing (In Perfect Harmony) = Mä Tahdon Teidän Oppivan Eija Merilä (1972) *Beg, Steal Or Borrow = Varkain Vien Taikka Lainaan Tapani Kansa (1972) *Neverending Song Of Love = Mun On Niin Hyvä Olla Lea Laven (1973) *I'd Like To Teach The World To Sing (In Perfect Harmony) = Mä Tahdon Teidän Oppivan Lea Laven (1974) *Beg, Steal Or Borrow = Varkain Vien Taikka Lainaan Aaron (1974) *Neverending Song Of Love = Ei Oppi Ojaan Kaada Milloinkaan Monica Aspelund (1975) == Lähteet == == Aiheesta muualla == * Yhtyeet kotisivut Luokka:Brittiläiset yhtyeet Luokka:Yhdistyneen kuningaskunnan euroviisuedustajat Luokka:Vuoden 1972 euroviisuedustajat
Ocean Breeze (Florida)

Ocean Breeze (vuoteen 2013 asti Ocean Breeze Park) on yhdysvaltalainen kaupunki Floridan Martin Countyssa. Sen asukasluku oli vuoden väestönlaskennassa 355. Ocean Breeze Parkin pinta-ala on Yhdysvaltain väestönlaskentaviraston mukaan 0,5 km². Siitä 19,05 % on vettä. Ocean Breeze Parkin asukkaista 98,49 % on valkoisia. Kaupungin väestö koostuu pääosin ikääntyneistä, sillä 66,5 % asukkaista on 65 vuotta täyttäneitä. == Lähteet == == Aiheesta muualla == Luokka:Floridan kaupungit
Hello (yhtye)

Hello oli Bell Records -merkille levyttänyt, nuorisoa miellyttänyt glam rock -yhtye, joka perustettiin Englannissa vuonna 1971. Yhtyeen alkuperäinen nimi oli The Age. Englannin lisäksi he saivat suosiota myös Saksassa. Yhtyeen top 10 -hittejä Britannian singlelistalla olivat ”Tell Him” (coverversio The Exciters -yhtyeen vuoden 1963 hitistä) ja ”New York Groove”, jonka oli kirjoittanut Argent-yhtyeen jäsen Russ Ballard. Vuonna 1979 yhtye hajosi ilman levytyssopimusta. Kitaristi Keith Marshall julkaisi soolosinglen ”Only Crying” vuonna 1981. Se saavutti maailmanlaajuista listamenestystä. == Kokoonpano == * Keith Marshall (s. 5. kesäkuuta 1956 Hampstead, North West London) – laulaja/kitaristi * Robert ”Bob” Bradbury (s. 14. tammikuuta 1956 Hampstead) – kitaristi * Victor ”Vic” Faulkner (s. 27. helmikuuta 1956 Hampstead) – basisti * Jeffrey ”Jeff” Allen (Glasgow) – rumpali == Diskografia == === Singlet === *You Move Me (1972) *C’mon *Another School Day (1973) *Tell Him (1974) *Game's Up *Bend Me Shape Me *New York Groove (1975) *Star Studded Sham *Teenage Revolution *Love Stealer (1976) *Seven Rainy Days *Let it Rock *Shine on Silver Light *Good old USA (1977) *Heart Get Ready for Love/Voodoo Eyes *Slow Motion (1978) *Feel this Thing (1979) *Way Beyond (2016) === Albumit === * Keeps Us Off the Streets (1976) * Hello Again (1978) * Glam Rockers (1996) * New York Groove (1999) * The Glam Singles Collection' (2001) * Live (2013) == Aiheesta muualla == *http://www.allmusic.com/artist/p18206 Luokka:Brittiläiset rockyhtyeet
Kirsi Neuvonen

Kirsi Hannele Neuvonen (s. 20. tammikuuta 1960 Keuruu) on suomalainen kuvataiteilija ja taidegraafikko.Kuka kukin on 2003, s. 652. Helsinki 2002. ISBN 951-1-18086-X Neuvonen opiskeli Savonlinnan Taidelukiossa ja Oriveden opiston kuvataidelinjalla sekä Lahden taidekoulussa 1980–1984. Lisäksi hän on suorittanut yrittäjyyden ja johtamisen erikoisammattitutkinnot.Salonen, s. 20 Hän debytoi vuonna 1981.Suomen kuvataiteilijat: verkkomatrikkeli. Neuvosen teki 1980- ja 1990-luvulla etsaus-, akvatinta- ja kuivaneulavedoksia. Vuosituhannen vaihteessa hän yhdisti polymeerigravyyria ja kopiosyövytystä sekä perinteistä metalligrafiikkaa. Neuvonen on käyttänyt töissään myös puuta ja paperivaloksia. Neuvosen teoksissa toistuvat muutamat perusaiheet: puvut, talot, puut, suihkulähteet, ruukut, arkkitehtoniset elementit ja historialliset naishahmot. Hän käyttää usein viitteitä taidehistoriaan ja antiikin jumaltarustoon ja yhdistää valokuvia grafiikkaan. Eräässä vaiheessa Neuvosen keskeisiä teosten elementtejä olivat kirjain- ja numeromerkit. 2010-luvulla monotypiat, joissa painolaatalle maalattu yksilöllinen teos painetaan, nousivat Neuvosen uudemmassa tuotannossa keskeiseen asemaan samalla, kun hän on jatkanut aiemmin suunnittelemiensa grafiikan teostensa vedostamista kysynnän mukaan. Neuvonen on opettanut taidegrafiikkaa Jyväskylän Grafiikkapajalla ja Yhdysvalloissa sekä toiminut opettajana Jyväskylän yliopiston taidehistorian laitoksessa vuosina 1985-1993. Hän on saanut Valtion kuvataidepalkinnon vuonna 1987 ja Suomi-palkinnon 1997.Tuusulan Taide- ja kulttuurikeskus. Neuvonen asuu ja työskentelee Jyväskylän Nenäinniemessä. Hänellä on kaksi lasta. Harrastuksikseen Neuvonen on maininnut lukemisen ja puutarhanhoidon. == Julkaisuja == * * * * ==Lähteet== * Salonen, Essi: Taiteilija kuin tutkimusmatkailija. Kotiliesi 9/2010, s. 16–20. * * * * === Viitteet === ==Aiheesta muualla== * Taiteilijan kotisivut (kirsineuvonen.fi) * Jyväskylän Taiteilijaseura * Kuukauden taiteilija (elokuu 2021): Kirsi Neuvonen - Ohutta yläpilveä ja pieniä ihmeitä (10.8.–5.9.2021) (taidegraafikot.fi) * Kirsi Neuvonen Keuruun museon sivulla * Luokka:Suomalaiset taidegraafikot Luokka:Vuonna 1960 syntyneet Luokka:Elävät henkilöt
Fred Thompson

Freddie Dalton ”Fred” Thompson (19. elokuuta 1942 Sheffield, Alabama – 1. marraskuuta 2015 Nashville, Tennessee) oli yhdysvaltalainen lakimies ja poliitikko sekä näyttelijä. Hän oli republikaanipuolueen edustajana Tennesseen senaattorina 1994–2003 ja esitti vuosina 2002–2007 Kova laki -sarjassa piirisyyttäjä Arthur Branchia. Thompsonin näkyvimmät elokuvaroolit olivat elokuvissa Punaisen lokakuun metsästys sekä Die Hard 2. Kaikkiaan elokuvaosia kertyi yli 30. Thompson opiskeli University of North Alabamassa ja University of Memphisissa. Oikeustieteen tohtorin tutkinnon hän suoritti Vanderbilt University Law Schoolissa vuonna 1967. Hän oli senaattori Howard Bakerin kampanjapäällikkönä 1972 ja mukana senaatin Watergate-skandaalia tutkivassa komiteassa sekä työskenteli kaksi vuosikymmentä Washingtonissa lobbaajana ajaen eri yritysten asioita. ==Perhe== Thompson meni naimisiin 17-vuotiaana syyskuussa 1959 Sarah Elizabeth Lindseyn kanssa. Heidän poikansa ensimmäinen Fred Dalton ”Tony” Thompson Jr. syntyi huhtikuussa 1960, ja he saivat myös toisen pojan ja tyttären pikapuoliin. Fred ja Sarah Thompson erosivat vuonna 1985. Tytär Elizabeth ”Betsy” Thompson Panici kuoli lääkkeiden yliannostukseen tammikuussa 2002. Poikamiesaikoinaan Thompson sai jonkinlaisen naistenmiehen maineen. Hänet liitettiin kantrilaulaja Lorrie Morganiin, republikaanipuolueen varojenkerääjä Georgette Mosbacheriin ja kolumnisti Margaret Carlsoniin. Thompson tapasi 25 vuotta nuoremman republikaanien konsultin Jeri Kehnin kesällä 1996, ja he menivät naimisiin kesäkuussa 2002. He saivat kaksi lasta. ==Poliittinen ura== Thompson valittiin senaattiin ensimmäisen kerran 1994. Hän ei asettunut ehdolle enää 2002. Kesäkuun 2007 alussa hän perusti komitean vuoden 2008 presidentinvaalia varten. Kuolemantuomiota kannattaneen, aselakeja höllentämään pyrkineen ja abortinvastaisen politiikkansa takia Thompsonia pidettiin Ronald Reaganin ja George W. Bushin konservatiivisen linjan jatkajana republikaanisessa puolueessa. 22\. tammikuuta 2008 Thompson ilmoitti luopuvansa presidenttikilvasta. == Lähteet == ==Aiheesta muualla== * Luokka:Yhdysvaltain senaatin jäsenet Luokka:Yhdysvaltalaiset näyttelijät Luokka:Yhdysvaltalaiset republikaanipoliitikot Luokka:Vuonna 1942 syntyneet Luokka:Vuonna 2015 kuolleet